cyanic-selkie/wikianc huggingface dataset:
Riistvarakirjelduskeel
Simulatsioon ja vigade kõrvaldamine
Disaini lõplik kinnitamine on sageli kõige aeganõudvam osa disainiprotsessist, seda järgnevate lahkhelide tõttu: seadmete funktsionaalsed spetsifikatsioonid, disaineri interpretatsioon spetsifikatsioonist ning HDL keele ebatäpsused. Valdav osa esmasest testimise ja vigade kõrvaldamise tsüklist viiakse läbi HDL simulaatori keskkonnas sest disaini varajane etapp on täis sagedasi ning mahukaid muutusi skeemides. HDL kirjeldust saab prototüüpida (valmistada füüsiline prototüüp) ning testida ka riistvaras. Sageli kasutatakse selleks programmeeritavaid loogikaseadmeid. Riistvara prototüüpimine on märkimisväärselt kulukam kui HDL simulatsioon, kuid seevastu pakub see pärismaailma vaatenurka disainist. Prototüüpimine on parim viis, et kontrollida kasutajaliideseid erinevate riistvaraliste seadmete ja riistvara prototüüpidega. Isegi need füüsilised mudelid, mida jooksutab aeglane FPGA (field-programmable gate array) pakuvad tunduvalt kiiremat simulatsiooni kui puhas HDL-i arvutisimulatsioon.
Disaini töövõimelisuse kontroll riistvarakirjelduskeeles
Ajalooliselt oli elektroonikadisaini töövõime kontroll väga vaevarikas, korduvad tsüklid mudelite kirjutamist ning simulatsioonide jooksutamist katsekeskkonnas. Kuna kiibidisain on kasvanud mahukaks ning keerukamaks, siis on disaini valideerimine laienenud tervele disaini meeskonnale. Otsides lahendusi disainiprotsessi produktiivsuse tõstmiseks, on elektroonilise disaini automatiseerimise (Electronic Design Automation, EDA) süsteemides arendatud välja omaduste spetsifitseerimise keel PSL (Property Specification Language).
Ametliku verifikatsiooni puhul on omadus faktiline väide eeldatud või tellija oodatud käitumisest mingi teise objekti suhtes. Ideaalis, antud HDL kirjelduses oleks omaduse või omaduste väärtusi võimalik nimetada kas õigeks või valeks, kasutades matemaatilisi meetodeid. Praktiliselt aga pole paljude omaduste puhul seda võimalik tõestada, kuna need hõlmavad sidumata lahenduse ruumi. Kuigi andes ette mingi hulga operatiivseid eeldusi või piiranguid, oleks omaduste kontrollijal võimalik tõestada või ümber lükata rohkem omadusi, üle piiratud lahenduste hulga.
Need tõestused ei modelleeri skeemi aktiivsust, vaid hõlmavad ja dokumenteerivad disaineri kavatsusi HDL keeles. Simulatsiooni keskkonnas, kui simulaator hindab kõiki määratud tõestusi, raporteerides rikke asukoha ning mingi rikkumise tõsiduse. Sünteesikeskkonnas, kus sünteesi vahend tavaliselt opereerib sünteeside peatamisega mingite rikkumiste korral. Tõestusel põhinev valideerimine on veel lapsekingades kuid, sellelt oodatakse integreeritud osa HDL disaini töövahendites.
Riistvarakirjelduskeeled ja programmeerimiskeeled
Riistvarakirjelduskeeled sarnanevad tarkvaraarenduses kasutatavate programmeerimiskeeltega, kuid suurte erinevustega. Mõni programmeerimiskeel on loomupäraselt protseduuriline, piiratud süntaktilise ja semantilise toega, toetamaks samaaegsust. HDL-id seevastu sarnanevad samaaegse programmeerimise (concurrent programming) keeltega oma võimekuselt modelleerida paralleelselt mitut protsessi, mis töötavad automaatselt ja üksteisest sõltumatult. Vähimgi muutus protsesside sisendis vallandab automaatselt uuenduse simulaatori protsesside hulgas. Nii programmeerimiskeeled kui ka HDL-id on töödeldavad kompilaatoriga (HDL-i puhul nimetatakse seda tavaliselt süntesaatoriks), kuid erinevate eesmärkidega.
Teisalt, tarkvara kompilaator teisendab lähtekoodi loetelu mikroprotsessori-spetsiifiliseks objektkoodiks, et panna see tööle valitud mikroprotsessoril. Kuna HDL ja programmeerimiskeeled laenavad üksteiselt kontseptsioone ja omadusi, on nende vaheline piir üha hägustumas. Siiski puhas HDL ei sobi üldotstarbeliste tarkvararakenduste arendamisel, samamoodi nagu üldotstarbelised programmeerimiskeeled ei sobi riistvara modelleerimiseks. Kuid kuna elektroonilised süsteemid muutuvad ühe keerukamateks ning ümberseadistatavad süsteemid levivad aina laiemalt, siis nõudlus sellise ühe keele järele, mis sobiks nii riistvaradisainiks kui ka tarkvaraarenduseks, aina suureneb. Näide sellisest keelest on SystemC – sisseehitatud süsteemi riistvara osi saab modelleerida, kui ebadetailseid arhitektuurilisi plokke. Sihtrakendus on kirjutatud C/C++ keeles ning algupäraselt kompileeritud hostarendussüsteemile (vastupidi mikroprotsessorile suunatust). SystemC mudelite kõrge abstraktsioonitase sobitub hästi varajasse arhitektuurilisse uuringusse, kuna arhitektuurilisi modifikatsioone saab lihtsa vaevaga hinnata. Kuid SystemC puhul kasutatav mudel ja selle sõltuvus jagatud mälust tähendavad seda, et see ei saa paralleelsete käskude ja madalama taseme mudelitega hästi hakkama.
MyHDL
MyHDL on tarkvaraarenduses kasutatud objektorienteeritud programmeerimiskeelel Python põhinev riistvarakirjelduskeel. MyHDL on tasuta, vabavaraline pakett, mis võimaldab kasutada kõrgkeelt Python riistvara kirjeldamise ja verifitseerimise keelena. Programm MyHDL suudab teisendada disaini Verilogi või VHDL-i. See annab võimaluse disaini hiljem traditsiooniliste vahenditega jätkata.
Utoopia (muusik)
Aleksander Karabtšuk (sündinud 13. Septembril 1997. aastal Jõgeval), tuntud lavanime Utoopia järgi, on Eesti räppar, sõnadekirjutaja ning muusikaprodutsent. Ta on koostööd teinud paljude tuntud nimedega nagu Pearu Paulus, Jarek Kasar, Ivar Must jne. Räppar on pildis olnud aastast 2012, kuid tema suurem edu sai alguse 2015. aastal muusikavideost "Kõike Ei Saa", mis sai üleöö paljude noorte tähelepanu. Hetkel on Utoopia löönud käed plaadifirmaga Royal Records ja avaldab siiani uut muusikat.
Harry Potter and the Philosopher's Stone
"Harry Potter and the Philosopher's Stone" (Ameerika Ühendriikides pealkirja "Harry Potter and the Sorcerer's Stone" all) on 2001. aastal ettevõtte Electronic Arts, Inc. (EA Games) poolt välja antud arvutimäng, mis põhineb samanimelisel raamatul ja filmil. Mängu esimene versioon anti välja 15. novembril 2001, teine detsembris 2003 konsoolidele Nintendo GameCube, Playstation 2 ja Xbox. Muudetud mängus, mille arendajaks Warthog Games, on kõik loitsud ja kaart võetud mängust "Harry Potter and the Chamber of Secrets".
Utoopia (muusik)
pisi|alt=Utoopia enne esinemist Pärnu ööklubis Spice|utoopia
Harry Potter and the Philosopher's Stone
Mängu helindasid:
Utoopia (muusik)
2015 lindistas Utoopia oma esimese stuudioloo koostöös tuntud produtsendiga, Ivar Must, kes on 2001. aasta Eurovisiooni lauluvõistlusel esikoha saavutanud Eesti eurolaulu "Everybody" viisi autor. Sellele loole filmiti Utoopia esimene muusikavideo. Samal aastal avaldas Utoopia ka paljud tuntud lood nagu "Karma", "Positiivne Mõttemaailm" & "Mägedel on Silmad".
2016 tõi Utoopia jaoks suure edu, kui koostöös Inglismaa videoprodutsendiga Oliver Rueben Charles Whitehouse ilmus internetti tema hittlugu "Kes Siis Veel". Ilmus ka järg "Kes Siis Veel Kui Sina". Koostöös noorte räpparitega avaldati samal aastal ka singel "7" koos muusikavideoga.
2017 valmis koostöös Eesti räppariga, Maxtract, singel "Chilllill" Ta andis antud aastal välja ka singli "H.M.T".
2019. aastal tuli Aleksander ajateenistusest ning peale seda ilmus hittlugu "Hing". Sel aastal lõi Utoopia käed ka plaadifirmaga Royal Records
2020 avaldas Utoopia palju koostööprojekte erinevate artistidega nagu Kea, Mao Tenson, Yuristone & CATCAT. Ilmus muusikavideo "Lendame Kuule", mille taustamuusika on loonud Streets Of Nature] ja Chalice(Jarek Kasar). Samal aastal avaldas Utoopia veel singlid "Eks Sa Tee" ja video "Utoopia Riimivihik #1"
2021 avaldas oma debüütalbumi "Utoopia", mis pälvis Raadio 2 aastahääletusel neljanda koha. Ta võitis kolmanda koha “aasta hip hop artist” kategoorias. Samal aastal avaldas muusik veel kööstöös Pearu Paulusega loo "Viid Mu Taeva". Ilmusid ka Utoopia singlid "Võitjate Meri" ja "Toorus".
2022 aastal postitas Utoopia internetti Eesti ajaloo kõige esimese NFT räpiloo ning paar päeva hiljem avalikustas singli "Tõmba Normiks". Sellele järgnes nädala pärast ka muusikavideo "Cinema", mis on filmitud Forumcinema Coca Cola plaza kinosaalis.
Olemasolu (Heidegger)
Dasein on saksakeelne sõna, mis tähendab „olemasolu“, "siinolemine" ja on seotud inimesega. See on Martin Heideggeri eksistentsialismi põhimõiste, teoses „Olemine ja aeg“ (1927) ning tähendab inimese olemasolu viisi, mõtestatud kohalolu, mis eeldab aja ja ruumi teadlikkust (mida loomal pole); aga mitte eneseteadvust. Dasein sisaldab: heidetus (saksa: Geworfenheit), olemine (Existenz) ja koosolu (Mit-sein).
Heidegger kasutab mõistet Dasein, viitamaks avatust olemisele. See tähendab, et olemasolev on teadlik, et peab vastamisi seisma selliste probleemidega nagu isiksus, surelikkus, ja dilemma või paradoksiga, et pidevas kontaktis teiste inimestega, kuid samas on täiesti üksi iseendaga.
Heideggeri tõlgendus
Saksa keeles on Dasein rahvakeelne väljend "olemasolemisele" kui "ma olen rahul oma olemasolemisega" (Ich bin mit meinem Dasein zufrieden). Seda väljendit on kasutanud mitmed filosoofid enne Heideggeri, näiteks Georg Wilhelm Friedrich Hegel, tähenduses inimese "eksisteerimine" või "kohalolek". See tuleneb sõnast da-sein, mis otsetõlkes tähendab seal-olema. Heidegger aga oli kindel, et see on sobimatu tõlge. Heiddegeri jaoks tähendab Dasein võimalust hoolida ja olla osa maailmast, kus inimene elab, samas alati jääda teadlikuks sellega kaasnevast elemendist, maailma prioriteedist enesele, ning enese iseenesest arenevast olemusest.
Ehtsale olemusele on vastandiks igapäev ning ebatäpne Dasein, enese individuaalse tähenduse kaotamine, saatus ja eluiga, pooldades (eskapistlikku) sukeldumist avalikku igapäevaellu – anonüümsesse, identsesse "nende" maailma.
Olles harmoonias Nietzsche kriitikaga antud teema vallas, eristab Heidegger Daseini igapäeva teadlikkusest, et rõhutada, kui suur tähtsus on "olemisel" meie arusaamade ja maailma tõlgenduse järgi.
"Olendit, kes meist igaüks on... peaksime me tähistama terminiga "Dasein" (Heidegger, trans. 1927/1962, lk 27)
"Dasein on olend, kelle olemusele on olemine probleem ise..." (Heidegger, trans. 1927/1962, lk.68)
Heidegger püüdis kasutada kontseptsiooni Daseinist paljastamaks "olemise" esmast olemust, Nõustudes Nietzsche ja Diltheyga, et Dasein on alati olemus, mis on kaasatud maailma: mitte subjektiivne ega ka objektiivne maailm üksinda, vaid aheldatud maailmas-olemisega. See Heideggeri töö ontoloogiline baas seisab seega vastu Descartesi "abstraktsele agendile", kes pooldab praktilist tegutsemist oma keskkonnas.
Dasein ilmneb, kui kujundada ja siduda isiklik maailm – lõputu protsess maailma kaasamisest, mida vahendavad enese projektsioonid.
Heideggeri arvates keel, igapäeva uudishimu, loogilised süsteemid ja ühised uskumused varjavad Daseini olemuse enese eest. Autentne otsus tähendab lahkumist kollektiivsest Nende maailmast, et seista silmitsi Daseiniga, enese individuaalsusega, enese limiteeritud elueaga, enese olemisega. Seega oli Heidegger kavandanud Daseini kontseptsioonist komistuskivi küsimusele, mida tähendab olla – omada enese olemust, enese surma, enese tõde.
Heidegger nägi ka Daseini küsimust, mis ulatub väljapoole positiivse teaduse või metafüüsika ajaloo avaldatud valdkondadest. "Teaduslik uuring ei ole ainus viis Olemiseks, samuti pole see ka kõige lähedasem. Veelgi enam on Daseinil eriline eristusvõime võrreldes teiste olenditega. Olemine ja Aeg rõhutab ontoloogilist erinevust olendite ja olendite olemuse vahel: "Olemine on alati olendi Olemine. Selle erinevuse näitamine on Olemise ja Aja läbijooksmise üldmotiiv.
Mõned õpetlased ei nõustu selle tõlgendusega, samas väidavad, et Heideggeri jaoks tähendab Dasein struktureeritud teadlikkust või asutatud "elamisviisi". Teised väidavavd, et Heideggeri algne rõhumine Daseini ontoloogilisele prioriteedile, on kadunud tema teostes, mis on kirjutatud pärast sõda.
Olemisküsimuse meetod
Olemisküsimust käsitlev meetod on fenomenoloogiline. See tähendab, et tuleb loobuda mõttelistest ja hüpoteetilistest konstruktsioonidest (eelarvamustest) ja minna asjade endi juurde ja lasta olevatel end näidata nii nagu need end näitavad.
Päritolu
Väidetavalt on mõiste Dasein pärit Hiina filosoofiast ja Jaapani filosoofiast. Kuigi Heidegger pole ise seda kinnitanud, oli Tomonobu Imamichi sõnul Heideggeri tõlgendus Daseinist inspireeritud Okakura Kakuzo das-in-der-Welt-sein (olema-maailmas) kontseptsioonist, mida ta väljendas oma raamatus „Teeraamat“, et kirjeldada Zhuangzi taoismi filosoofiat. Seda raamatut oli Imamichi õpetaja pakkunud Heiddegerile 1919, pärast seda, kui nad olid temaga koos õppinud aastaid varem.
Karl Jaspers ja Existenz
Karl Jaspersi jaoks tähendas mõiste „Dasein“ olemasolu kõige minimaalsemas tähenduses, objektiivsuse ja teaduse valdkonnas, vastupidi sellele, mida Jaspers nimetas „Existenziks“ – ehtne olemus. Kuna mõistet „Dasein“ käsitlevad kaks filosoofia väga erinevalt, külvab see palju segadust neile, kes kõigepealt uurivad ühte filosoofi ning seejärel ka teist.
Jaspers väljendas oma vaateid filosoofia ajaloo vallas ning tõi välja oma olulisemad teemad. Alustades kaasaegsest teadusest ja empirismist, toob Jaspers välja, et küsitledes reaalsust kompame me piire, mida empiiriline (või teaduslik) meetod lihtsalt ei suuda ületada. Sel hetkel tuleb indiviidil teha otsus: kas langeda meeleheitesse ja astuda tagasi või uskuda „Transtsendentsusesse“. Sellesse uskudes, kompavad inimesed nende endi piiramatut vabadust ning saavad lõpuks kogeda ehtsat olemust, mida Jaspers kutsub Existenziks.
Muud vaated
Eero Tarasti jaoks oli Dasein väga tähtis eksistentsiaalses semiootikas.
Jacques Lacan väitis 1950ndatel, et Heideggeri Daseini psühhoanalüütiku iseloomustus on kui olla-et-surra (être-pour-la-mort). Samuti tundus talle, et analüüsitav justkui otsiks autentset kõnet, vastupidi "subjektile, kes kaotab oma tähenduse diskursuse objektides ... mis annab talle võimaluse unustada oma eksistents ja oma surm."
Alfred Schütz eristas otsest ja kaudset sotsiaalset kogemust, rõhutades seda kirjas "Minu orientatsioon ei ole konkreetse indiviidi olemasolu (Daseini) poole. See ei ole ühegi subjektiivse kogemuse poole, mis hetkes moodustub kogu unikaalsuses kellegi teise mõtteis.
Kriitika
Theodor W. Adorno kritiseeris Heideggeri kontseptsiooni Daseinist kui ideaalset taganemist ajaloolisest reaalsusest.
Richard Rorty arvas, et Daseiniga lõi Heidegger konservatiivse müüdi olemisest, olles romantismi sugemetega natsionaalsotsialismi pooldaja.
Indrek Parrest
2001. aastal lõpetas Tartu Ülikooli õigusteaduskonna bakalaureuseõppe ja 2005. aastal samas kõrgkoolis magistriõppe.
21. novembril 2005 nimetas Vabariigi President Riigikohtu üldkogu ettepanekul Indrek Parresti esimese astme kohtunikuks. Ta asus tööle Harju Maakohtusse.
2. juunil 2014 nimetas Vabariigi President Riigikohtu üldkogu ettepanekul Parresti teise astme kohtunikuks alates 18. augustist 2014. Algul töötas ta Tallinna Ringkonnakohtus, aga 2020. aastast Tartu Ringkonnakohtu tsiviilkolleegiumis.
Carolin Kebekus
pisi|Carolin Kebekus (2021) Carolin Kebekus (sündinud 9. mail 1980 Bergisch Gladbachis) on saksa näitleja, laulja ja koomik.
2006. aastal kogus Carolin Kebekus populaarsust telejaama RTL Televisioni komöödiasaates ansambli Tokio Hoteli laulja Bill Kaulitzi parodeerimisega.
Alessandro Farnese, Parma hertsog
Alessandro Farnese (hispaania keeles Alejandro Farnesio; 27. august 1545 – 3. detsember 1592) oli itaalia aadlik ja kondotjeer, hilisem Hispaania armee kindral. Ta oli aastast 1586 Parma ja Piacenza ning Castro hertsog, aastast 1578 Habsburgide Madalmaade kuberner. Tänu Hispaaniast saadud abivägedele õnnestus tal aastatel 1581–1587 vallutada Lõuna-Madalmaades (tänapäeva Belgias) üle 30 linna ning need tagasi katoliikliku Hispaania kontrollile allutada. Hugenotisõdade ajal päästis ta aastal 1590 Pariisi piiramisrõngast. Teda on arvatud oma aja paremate sõjaväelaste sekka.
Henning Mankell (helilooja)
Ivar Henning Mankell (3. juuni 1868 Härnösand – 8. mai 1930 Stockholm) oli Rootsi helilooja.
2010. aasta Euroopa karikavõistlused mitmevõistluses
Euroopa mitmevõistluse karikavõistlused 2010 peeti 26.–27. juunil järgmistes kohtades:
Pfalz-Mosbach-Neumarkt
Pfalz-Mosbach-Neumarkt oli Saksa-Rooma riigi osariik Mosbachi ja Eberbachi ümbruses tänapäeva Baden-Württembergi põhjaosas, ning Neumarktis Baieri Oberpfalzis, Saksamaal.
Pfalz-Mosbach-Neumarkt loodi aastal 1448, kui Pfalz-Mosbachi Otto I omandas terve Pfalz-Neumarkti. Otto I järglane Otto II lõpetas kauakestnud vaidluse Wittelsbachide ja Wolfsteinide vahel, kui omandas Neushönenbergilt Wolfsteini lossi. Aastal 1490 läksid kõik territoriaalsed õigused üle kuurvürst Philippile ning Otto II suri aastal 1499 pärijateta.
Valkininkai vald
Valkininkai vald (leedu keeles Valkininkų seniūnija) on 2. järgu haldusüksus (vald) Leedus Varėna rajooni territooriumil.
Valla pindala on 156 km². 2011. aasta seisuga elas vallas 1932 inimest. Valla keskuseks on Valkininkai alev, kus 2011. aastal oli 229 elanikku. Vallavanem on Antanas Juknevičius. pisi|Čižiūnai pisi|Spengla
Pärg
pisi|Frederic Leighton. Loorberipärja punumine (1872)
Ajaloost
Keskajal oli pärg levinud Kesk-Euroopas, eriti Saksamaal. Sealt Baltikumi jõudnuna olid pärjad siinmail kasutusel mitmes variandis.
Eestis kanti pärgi peamiselt Põhja- ja Kesk-Eestis. Lõuna-Eestis ja Saaremaal oli levinud peapael. Hiiumaal kanti erilaadsete pärgadena pruudipärgasid, milleks lõuna pool oli seppel ja põhja pool penik.
Kirjeldus
Tüüpiline eesti pärg oli papist, puukoorest või laastudest käänatud võru laiusega 4–10 cm. Võru kattis värviline siid- või villane riie, kaunistatud litrite ja karraga. 18. sajandil hakati pärjale lisama kuklast rippuvaid siidilinte. Kaunid olid pruudipärjad, mis oli kaunistatud lisaks klaashelmeste, rahade ja rosettidega.
Vändras, Lääne-Virumaal ja Harjumaal kanti ka nn kõrvadega pärgi. Setumaa neidudel olid kuklasse köidetavad vanikud.
Tapamaja, korpus viis
"Tapamaja, korpus viis, ehk Laste ristisõda" (inglise keeles Slaughterhouse-Five, or The Children's Crusade: A Duty-Dance with Death) on Kurt Vonneguti romaan, mis ilmus esimest korda 1969. aastal.
Romaan on autobiograafiline. Vonnegut viibis Teise maailmasõja ajal vangina tapamaja laos, millest on ajendatud romaani pealkirja esimene osa. Pealkirja teine osa viitab ajaloolise Laste ristisõja kaudu sellele, et läbi aegade on saadetud lahingutesse noori mehi, kes pole veel lapseeast väljas.
Raamat räägib Dresdeni pommitamisest Saksamaal, kust nii peategelane Billy kui ka raamatu autor omal ajal eluga pääses. Romaan kirjeldab Billy elulugu, kuid ületab nii mõningaidki reaalsuse piire.
Teoses räägitakse pidevalt Tralfamadoorlaste planeedist ja selle elanikest, tralfamadoorlastest, kes eksisteerivad neljamõõtmelises reaalsuses, kui kirjanik puudutab oma loos kellegi surma, lisab ta alati selle lõppu "eks ta ole" mis väljendab tulnukate võimet näha surnut elusana tema minevikus ja võtavad surma kui üht hetke kogu eksistentsis mis ei ole lihtsalt kõige parem hetk koolnu olemuses. Esmalt rööviti ta tulnukate poolt oma tütre pulmaööl, kuid keegi ei märganud seda kuna tulnukate ajaliin ei jookse sarnaselt inimeste omaga sirgjooneliselt, see tähendab, kuna ta veetis pikemat aega teisel planeedil, oli see maal vaid üks silmapilk. Ta sattus Traflamadore loomaaeda, kus teda kohalikele näidati, Planeedi põliselanikud huvitusid tema kehast üksikasjalikult. Inimene ja tema elu näis neile hoopis omanäolisena ning nad tahtsid sellega tutvust teha, sest inimesed elavad ju kolmemõõtmelises reaalsuses.
Kurt Vonneguti romaan „Tapamaja, korpus viis“ on üks paremaid sõjavastaseid postmodernistlikke romaane, mis kirjutatud. Põhilised tunnused, mis on omased postmodernistlikule romaanile, esinesid ka Vonneguti teoses. Nendeks on ajaline korrastamatus, ajaloo ja fantaasia segu ning fragmentaarsus. Kõik see muudabki teose niivõrd eripäraseks ja kaasahaaravaks võrreldes traditsioonilise romaaniga.
Nadine Fähndrich
pisi| Nadine Fähndrich (sündinud 16. oktoobril 1995) on Šveitsi murdmaasuusataja.
Kuni 23-aastate maailmameistrivõistlustel võitis Fähndrich kolm medalit.
Täiskasvanute seas osales ta 2017. aasta maailmameistrivõistlustel Lahtis, kus ta sai nii vabatehnikasprindis kui ka 10 km klassikas 25. koha ning oli koos Laurien van der Graaffiga sprinditeates seitsmes.
2018. aasta taliolümpiamängudel Pyeongchangis jäi tema parimaks individuaalkohaks klassikasprindis saadud 20. koht. Sprinditeates jäi ta koos Van der Graaffiga esimesena medalita.
Maailmakarikavõistlustel debüteeris ta 13. detsembril 2015 Davosis. Esimest korda jõudis poodiumikohale 17. veebruaril 2019 Cognes 10 km klassikas. Hooajal 2016–2017 sai ta U-23 arvestuses MK-sarjas kolmanda koha.
Maailmakord
Maailmakord on riikidevaheline poliitiline süsteem. Eristatakse ühepooluselist, kahepooluselist (vt külm sõda) ja mitmepooluselist (nn multipolaarsus, multilateraalsus) maailmakorda (vt ka polaarsus rahvusvahelistes suhetes).
Ajaloos on maailmakord kehtestatud sõjalise jõuga või riikidevaheliste lepingutega (nt enesemääramine; inimõiguste ülddeklaratsioon 1948). Ükski maailmakord pole jäik ega muutumatu. Alati kui rahvusvahelise süsteemi moodustavad üksused muudavad suhestusi, järgneb segaduste ajajärk. Praegune maailmakord põhineb/toimib Ühinenud Rahvaste Organisatsiooni, Bretton Woodsi asutuste koostöölepingutel ja teistel hargmaistel asutustel.
Henry Kissinger kirjeldab Euroopas kujundatud maailmakorra alust: "Vestfaali rahu oli hulk rahulepinguid, millega moodustati iseseisvate riikide süsteem, kus hoiduti sekkumast teiste riikide siseasjadesse ja valitses jõudude tasakaal. Selline maailmakord püsis Prantsuse revolutsioonini." H. Kissinger loetleb maailmakorra süsteeme: "Vestfaali rahu (jõudude tasakaal püsis 150 aastat), Viini kongressi süsteem (100 aastat), Napoleon, Bismarck, külm sõda (40 aastat), 21. sajand."
Francis Fukuyama teoses "Poliitiline kord, poliitiline allakäik" kordab varasemat väidet (nn ajaloo lõpp), et demokraatia on ainsaks valitsemise vormiks, mis sobib kokku sotsiaal-majanduslikult uudse ühiskonnaga. Poliitilise korra tagavad tugev riik ehk tugevad asutused, nende selge vastutus ning õigusriigi põhimõtete selge ja tugev rakendumine. Samas ta lõppjäreldus on, et inimkond ei ole oma arengus veel nii kaugele jõudnud, et suuta luua asutusi, mis Lääne tüüpi demokraatia toimimise parimal võimalikul moel tagaksid. Lääne tüüpi demokraatia eeldab ühtset arusaama väärtustest, mis piirab parteilist mõtlemist. Hoopis teistsuguse, tsivilisatsioonide kokkupõrke mudeli esitas Samuel Huntington.
Schrencki kimalane
Schrencki kimalane (Bombus schrencki) on mesilaslaste sugukonda kuuluv putukas.
Ta on Eestis arvatud III kaitsekategooriasse.
Levik
Schrencki kimalane on levinud Euroopa kirdeosas, Siberis, Uuralites, Kamtšatka poolsaarel, Sahhalini saarel, lõunapoolsetel Kuriili saartel, Põhja-Mongoolias, Kirde-Hiinas ja Korea poolsaarel.
Wilhelm Tham (laev)
Wilhelm Tham on majutamisvõimalusega Rootsi mootorreisilaev, mis ehitati Motala Verkstadi laevatehases 1912. aastal.
Puńsk
Puńsk (leedu keeles Punskas) on küla Poolas Podlaasia vojevoodkonnas Sejny maakonnas.
Kommertskool
Kommertskool ehk kommertsgümnaasium on keskastme õppeasutus, kus õpetatakse üld- ja majandusaineid, andes lõpetajale vastava erihariduse. Kommertskooli madalamat astet on nimetatud kaubanduskooliks.
Wilhelm Tham (laev)
Laev ehitati ja lasti vette 1912. Alus nimetati Riigipäeva liikme, alates 1877 Husqvarna direktor olnud Wilhelm Thami auks, kes suri 1911. Laev on 31,83 m pikk ja 6,73 m lai ning tema süvis on 2,82 m. Tema mahutavus on 268. Laeva peamasina moodustavad 2 Volvo Penta diiselmasinat D9-300, mille koguvõimsus on 441 kW. Laeva suurim kiirus on 10 sõlme.
Kommertskool
Kommertskoolid Eestis
Kommertskooli ja kaubanduskooli tegevuse aluseks Venemaa keisririigi kubermangudes oli 15.04.1896 Venemaa keisri poolt kinnitatud kaubanduslike õppeasutuste põhimäärus. Kaubandus- ja kommertskoolid allusid kuni 1906. aastani rahandusministeeriumile, hiljem kaubandus- ja tööstusministeeriumile ja õppekeeleks oli vene keel.
Puńsk
Puńskis on 1050 elanikku ja neist umbes 80% on leedulased. Asula asub 5 kilomeetri kaugusel Poola-Leedu piirist.
Kommertskool
Kaubanduskool
Kaubanduskool oli ühe- või kolmeaastase õppeajaga kutsekool, mille eesmärgiks oli õpilaste ettevalmistamine tööks kaubandus- ja tööstusettevõtetes ning kontoritööks erinevates ametiasutustes. Kooli sisseastumiseks oli vajalik 2-klassilise ministeeriumikooli või kihelkonnakooli lõpetamine. Kaubanduskoole pidasid üleval nii eraisikud kui ka õpetajate ühingud (Tallinnas ka Tallinna Linnavalitsus). 1906. aastal asutas Gustav Narusbek Tallinnas Gustav Narusbeki Kaubanduskooli, 1909. aastal avati Tallinna Linna Poeglaste Kaubanduskool. 1919–1936 ja 1938–1944 (vaheajaga) tegutses Tallinna Linna Poeglaste Kaubanduskooli ja Tallinna Linna Poeglaste Kommertskooli direktorina Otto Johannes Kiisel.
Wilhelm Tham (laev)
Laev sõidab Göta kanalis Göteborgi-Stockholmi liinil. Kodusadam on Rootsi pealinn Stockholm.
Kommertskool
Kaubanduskool
pisi|260px|Endine [[Tallinna Linna Tütarlaste Kommertsgümnaasiumi hoone]] Kaubandusekooli võisid astuda 4-aastase kursusega linna-algkoolide lõpetajad, kaubandusekool oli oma õiguste poolest alama järgu kool, nagu kõrgem linna-algkool, kooliõpetajate seminar, progümnaasium ja kunst-käsitöökool Kaubandusekooli lõpetajatel ei olnud õigust astuda kõrgematesse õpeasutustesse, sest kaubandusekoolid on selleks asutatud, et neis kontoritele ja kauplustele raamatupidajaid ja kirjavahetajaid ette valmistada.
Wilhelm Tham (laev)
1964 asendati Wilhelm Thami aurumasin kahe Scania diiselmasinaga. Seni oli laeva masinate võimsus olnud 184 kW, nüüd suurenes see 338 kW-ni. 2003–06 moderniseeriti laeva, säilitades seejuures selle ajaloolise välimuse. 2007 pandi Scania diiselmasinate asemele kaks Volvo Pentat, mis olid vanadest võimsamad. Esialgu oli laeval 60 kajutikohta ja sama palju reisijakohti, aga ümberehituse käigus suurendati reisijakohtade arvu 150-ni.
Kommertskool
Kommertskool
Kommertskool oli üld- ja kaubandusharidust andnud keskkool, mille 7-klassiline kool andis üld- ja kaubandushariduse, 3-klassiline ainult kaubandushariduse. Kommertskooli täieliku kursuse lõpetanud olid võrdsustatud reaalkooli lõpetanutega. Kommertskoole asutasid ja pidasid üleval seltsid ja linnavalitsused. Vahendeid koolide ülalpidamiseks saadi peamiselt õppemaksust ja tööstus- ning kaubandusettevõtetelt võetavatest erimaksudest. Narvas avati Narva Kommertskool 1910. aastal, 1911. aastal alustas tegevust Tallinnas, Tallinna Linna Tütarlaste Kommertskool ja Tartus Tartu Kommertskool, 1915. aastal Tallinna Linna Poeglaste Kommertskool Väike-Pärnu maantee 19A.
Puńsk
Puńsk sai linnaõigused 1647. aastal, kuid kaotas need 1852. aastal.
Kommertskool
Kommertskool
Kommertskoolis õpetati peale üldharidusliste õppeasjade usuõpetuse, vene, saksa ja prantsuse keelt, inglise keele (soovijatele), eesti keelt, rehkenduse, algebrat, geomeetriat, triogomeetria, analütilist geomeetriat, kosmograafiat, ajalugu, geograafiat, loodusõpetust, füüsikat, keemiat, joonestust, joonistamist, voolimist, ilukirjandust, laulmist, muusikat ja võimlemist ning ka veel kaubanduslisi õppeasju: kaubanduslist rehkendust, raamatupidamist, kaubanduslist kirjavahetust, majanduseteadust, seadusetundmist, kaubateadmist ja kaubanduslist geograafiat.
Puńsk
Puńsk kuulub Poolale aastast 1920. Kuni Teise maailmasõjani oli Puński elanikkonna enamus juudi rahvusest. Praegu meenutab juudi enamust vaid surnuaed.
Kommertskool
Kommertskoolid Eestis Vabariigis
Eestis Vabariigis arendati kommerts- ja kaubanduskoolide võrk välja esimese vabariigi ajal ja see säilis 1944. aastani. 7. detsembril 1922 võeti vastu Avalike keskkoolide seadus: selle põhjal jagunesid keskkoolid humanitaar-, reaal-, kaubandus-, majapidamis-, tehnika-, aiandus-, põllumajandus- ning sotsiaalharudesse.
Kommertskoolid reorganiseeriti kommertsgümnaasiumideks või muudeks keskkoolideks. 15.12.1925 võeti vastu Majanduskoolide seadus, millega kaubandus- ja majanduskoolide õppeajaks määrati vähemalt kolm aastat ning kooli astumisel oli vajalik lõpetada algkool. Klassi lõpetamine andis võrdsed õigused vastava keskkooliklassi lõpetanuga.
1937. aastal võeti vastu Kutsehariduslike õppeasutuste seadus, millega viidi kutsehariduslikud õppeasutused ühtluskooli süsteemi. Kehtestati kolmeastmeline süsteem: alam-, kesk- ja kõrgema astme kool ning 4-aastase õppeajaga kaubanduskoolid muudeti kaubanduskeskkoolideks.
Eesti NSV-s
20.05.1941 väljaantud Eesti NSV Hariduse rahvakomissariaadi määruse põhjal alustati kutseõppeasutuste üleandmist teiste Eesti NSV rahvakomissariaatide alluvusse vastavalt õpetatavatele erialadele.
Saksa okupatsiooni ajal allusid kaubandus- ja kommertskoolid Eesti Omavalitsuse Haridusdirektooriumile. Vastavalt haridusdirektori 30.09.1941 määrusele jätkasid nad tegevust 1937. a vastuvõetud kutsehariduslike õppeasutuste seaduse alusel.
Nõukogude okupatsiooni oludes korraldati need koolid ümber majandus- ja kaubandustehnikumideks Kutsehariduslikud õppeasutused anti järk-järgult üle Eesti Vabariiklikule Tööjõureservide Valitsusele ja mõned oma profiilile vastavatele ametkondadele, enamus kaubandus- ja kommertskoole reorganiseeriti mitmesugusteks tehnikumideks.
Pärast taasiseseisvumist kandis Eestis mõnda aega oma nimetuses "kommertskool" Eesti Kõrgem Kommertskool (praegune Estonian Business School).
Kahhovka veehoidla
Kahhovka veehoidla (ukraina Каховське водосховище) oli veehoidla Lõuna-Ukrainas Dnipro jõe alamjooksul. See rajati 1950ndatel ja hävis sõjategevuses 2023. aastal.
Kahhovka veehoidla oli üks kuuest suurest veehoidlast Dnipro jõe kaskaadis. Veehoidla ulatus Zaporižžjast Nova Kahhovkani, selle pikkus oli 230 km ning see paiknes Zaporižžja, Dnipropetrovski ja Hersoni oblastite aladel.
Kahhovka veehoidla oli Lõuna-Ukraina peamine veevarustuse allikas. Veehoidlast said alguse Kahhovka kanal, Põhja-Krimmi kanal ja Dnipro-Krõvõi Rihi kanal. Selle veega varustati Nikopol-Mangantsevi tööstuskompleksis asuvate kaevanduste, ettevõtete, linnade ja alevite veevarustussüsteeme. Veehoidla ääres asuvad Nikopoli, Enerhodari ja Kamianka-Dniprovska linnad koos jõesadamatega.
Ajalugu
Kahhovka hüdroelektrijaama ehitusel täideti veehoidla aastatel 1955–1958. Selle rajamisega moodustati laevadele Dnipro jõest ülesvoolu sõitmiseks süvaveetee. Kahhovka veehoidla alla jäi 221,3 tuhat hektarit põllumaad ja metsafondi, üle saja kolhoosi ning sovhoosi maa-ala, lisaks ujutati üle kümneid külasid ja kaks linna – Nikopol ja Kamianka-Dniprovska.
Venemaa invasioon Ukrainasse
Kahhovka hüdroelektrijaama okupeerisid Venemaa väed sissetungi ajal Ukrainasse 24. veebruaril 2022 ning said kontrolli alla ka veehoidla veetaseme reguleerimise. 2022. aasta novembri alguses avati tammi ülevoolud ja Kahhovka veehoidla veetase langes viimase kolme aastakümne madalaimale nivoole (üle 2 meetri), seades ohtu Lõuna-Ukraina niisutus- ja joogiveevarud ning Zaporižžja tuumaelektrijaama jahutussüsteemid.
2023. aasta mais saavutas veetase aga registreeritud kõrgeima taseme, veehoidla maht suurenes ohtlikult ja vesi hakkas üle paisu voolama. Juuni alguses purunes (suurel määral 6. juuni plahvatuse käigus) suur osa hüdroelektrijaama paisust, mille tõttu veehoidla hakkas tühjenema ja kümned asulad kannatasid üleujutuse all.
Igor Schvede
Igor Schvede (sündinud 5. detsembril 1970 Prahas) on endine Eesti mereväelane, auastmelt kontradmiral.
Eluloost
Alates 1986. aastast teenis Nõukogude Liidu mereväes, kus õppis esmalt Leningradis Nahhimovi mereväekoolis ja seejärel Frunze nimelises kõrgemas mereväekoolis elektromehaanika erialal.
1993. aastal liitus Eesti kaitsejõududega. Oli üks Eesti mereväe taasloojaid ja esimesi ülesehitajaid alates 1993. aasta suvest.
2002. aastal teenis ta välismissioonil Afganistanis. 2003–2004 õppis Tartus Balti Kaitsekolledžis.
9. augustist 2007 kuni 23. juulini 2012 oli Schvede mereväe ülem.
2012 lõpetas ta Mereväe Juhtimiskolledži USA-s.
Pärast mereväe ülema kohalt lahkumist sai mereväekapten Schvedest Kaitseväe peastaabi ülema asetäitja.
Aastail 2013–2016 oli Schvede Kaitseväe peastaabi ülem.
2016. aasta suvest 2021. aasta juulini oli ta Eesti sõjaline esindaja Euroopa Liidu ja NATO juures. Alates augustist 2021 on reservis.
Tegevus poliitikas
Igor Schvede kuulub aastast 2022 Reformierakonda. Ta kandideeris 2023. aasta valimistel Riigikokku, kogus valimisringkonnas nr 3 (Tallinna Mustamäe ja Nõmme linnaosad) 601 häält ning ei osutunud valituks.
Anarhia pojad
"Anarhia pojad" (inglise keeles "Sons of Anarchy") on produtsent Kurt Sutteri loodud Ameerika krimisari, mis oli eetris 2008–2014. Sari jälgib lindpriidest motoklubi liikmete tegemisi väljamõeldud Charmingu linnas. Sarja läbivateks teemadeks on vendlus, lojaalsus ja lunastus.
Cheyenne'i maakond (Kansas)
Cheyenne'i maakond (Cheyenne County) on maakond Ameerika Ühendriikides Kansase osariigis.
Anarhia pojad
"Anarhia pojad" esilinastus 3. septembril 2008 telekanalis FX. Seriaali kolmas hooaeg tõi iga nädal telerite ette 4,9 miljonit vaatajat, tehes sellest kanali populaarseima seriaali, edestades selliseid hitte nagu "The Shield", "Nip/Tuck", ja "Rescue Me".
Cheyenne'i maakond (Kansas)
Maakonna halduskeskus on Saint Francis.
Ajalugu
Maakond moodustati 1873. aastal.
Rahvastik
Elanike arv oli 2010. aasta rahvaloenduse järgi 2726.
Arvestuslik rahvaarvu muutus (1. juuli seisuga) :
Karksi järv
Karksi järv (ka Nuia järv ja Karksi paisjärv) on paisjärv Sakala kõrgustiku lõunaosas asuvas kaitsealuses Karksi ürgorus, Viljandi maakonnas Mulgi vallas Karksi-Nuia linnas ja Polli külas.
Kirjeldus
Karksi järve pindala on 22,7 ha, keskmine sügavus 3,6 m, suurim sügavus 5,5 m, vee maht 840 000 m³ ja kõrgus merepinnast 58,5 m. Sügavaim koht asub väljavoolu juures. Järv asetseb loode-kagusuunal, järvest voolab läbi Halliste jõgi. Järves asub kaks saart pindalaga 0,23 ha. Järv kuulub Lääne-Eesti vesikonda ja Pärnu alamvesikonda.
Karksi järv on avalikult kasutatav veekogu, kaldal on koht puhkamiseks ja suplemiseks. Järv on kaitse all Karksi maastikukaitseala koosseisus.
Järves leidub hulgaliselt ahvenat ja särge.
Ajalugu
Karksi järv paisutati Halliste jõele 1973. aastal. Tegemist on esimese tehisjärvega Eestis, mille põhi puhastati turbast ja võsast. Järv rajati eesmärgiga koguda vihmutusvett Polli katsebaasile, kuid leidis ka rohket kasutamist puhkekohana.
Edo osariik
Edo osariik on Nigeeria 1. järgu haldusüksus (osariik) riigi lääneosas.
Edo osariik jaguneb 18 omavalitsusalaks. Osariigi pealinn on Benin City.
Donald Trumpi tagandamisjuurdlus
pisi|[[Fiona Hill (presidendi nõunik)|Fiona Hilli ja David Holmesi avalik ülekuulamine 21. novembril 2019.]] Donald Trumpi tagandamisjuurdlus algas 2019. aasta keskel, kui vilepuhuja süüdistas Ameerika Ühendriikide presidenti Donald Trumpi Ukraina presidendilt teenete väljapressimises, mis oleksid tal aidanud 2020. aasta valimistel ametisse jääda.
David Eagleman
alt=David Eagleman - PopTech 2010 - Camden, Maine|pisi|David Eagleman - PopTech 2010 - Camden, Maine David Eagleman (sündinud 25. aprillil 1971 Albuquerque's New Mexicos) on ameerika teaduse populariseerija ja neuroteadlane.
Donald Trumpi tagandamisjuurdlus
Tunnistajate ütlused viitasid, et Trump ja mõned teises valitsusametnikud olid üritanud Ukraina ning teiste välisriikide juhtidelt välja pressida ettevõtte Burisma Holdings kohta avaliku juurdluse alustamist; Burismas oli töötanud Hunter Biden sellel ajal, kui tema isa Joe Biden oli Ameerika Ühendriikide asepresident. Tunnistajate väidete kohaselt survestati Ukrainat ka toetama teooriat, mille järgi ei sekkunud 2016. aasta valimistesse mitte Venemaa, vaid Ukraina. Avaldatud memo telefonikõnest Donald Trumpi ja president Volodõmõr Zelenskõi vahel näitab, et Ukrainat ähvardati sõjalisest abist ilmajätmisega. Tunnistajate süüdistusi on kinnitanud mitmed ametnikud, muuhulgas Ameerika Ühendriikide suursaadik Ukrainas Bill Taylor, USA Ukraina-poliitika eest vastutav Pentagoni kõrge ametnik Laura Cooper, endine Valge Maja ametnik Fiona Hill ning veel vähemalt kuus Valge Maja ametnikku.
David Eagleman
Ta on Stanfordi Ülikooli adjunktprofessor ja teaduskeskuse Center for Science and Law direktor. Tema peamised uurimisvaldkonnad on neuroplastilisus, ajataju, sünesteesia ja neuroõigus.
Tema tuntuim raamat on 2009. aastal ilmunud ilukirjanduslik bestseller "Sum: Forty Tales from the Afterlives", milles ta arutleb sellest, mis võib meiega juhtuda pärast meie surma. Ta pakub lugemiseks 40 variatsiooni sellel teemal. Teos on tõlgitud enam kui 30 keelde. Teinegi tema raamat, 2011. aastal ilmunud "Incognito: The Secret Lives of the Brain", osutus menukiks.
Haridus ja töökäik
Ta lõpetas 1993. aastal Rice' ülikooli ja sai 1998. aastal Baylor College of Medicine'ist doktorikraadi neuroteaduses. Seejärel töötas ta järeldoktorina Salki Bioloogiliste Uuringute Instituudis. Ta töötab Stanfordi Ülikooli psühhiaatria ja käitumisteaduste osakonnas adjunktprofessorina. Ühtlasi on ta teaduskeskuse Center for Science and Law direktor.
2015. aastal lõi ta autori ja produtsendina 6-osalise teadusteemalise dokumentaalsarja "The Brain with David Eagleman". Selle sarja põhjal avaldas ta samal aastal raamatu (eesti keelde tõlgiti 2016. aastal).
Daam autos
"Daam autos" on 1992. aasta Eesti mängufilm. Filmi režissöör on Peeter Urbla. Filmi tootsid Freyja Film ja Novoje Vremja.
Film põhineb Sébastien Japrisot' romaani "Daam ja auto, päikeseprillid ja püss" ainetel.
Rylowa
Rylowa on küla Poolas Väike-Poola vojevoodkonnas Brzesko maakonnas Szczurowa vallas. Rylowa asub Brzeskost umbes 21 km põhjas.
Pikktiib-kimalane
Pikktiib-kimalane (Bombus sporadicus) on mesilaslaste sugukonda kuuluv putukas.
Ta on Eestis arvatud III kaitsekategooriasse.
Amanda Lepore
pisi|Amanda Lepore 2010. aastal Amanda Lepore (sündinud 21. novembril 1967 ) on transsooline ameerika modell, performance-esineja, laulja ja seltskonnategelane.
Ta elab New Yorgis Manhattanil. Tuntud ööklubide püsikülalise ja promootorina on ta esinenud reklaamides, muusikavideotes ja moedemonstratsioonidel.
Lepore'i isiksus on inspireerinud fotograaf David LaChapelle'i. Ta oli elava eksponaadina LaChapelle'i näitusel “Artists and Prostitutes 1985–2005” New Yorgis, kus ta elas vuajeristlikus elusuuruses klaaskarbis. Tema ekshibitsionistlik naisekehastus ja fetišeeritud figuur on inspireerinud ka teisi fotograafe. Amanda Lepore on lasknud teha mitmesuguseid äärmuslikke ilukirurgia protseduure, tema eeskujudeks on 1980. aastate multikategelane Jessica Rabbit ja 1950. aastate plaatinablond näitleja Marilyn Monroe. Teda on kutsutud kõige rohkem maksma läinud inimkehaks Maa peal (“The Most Expensive Body on Earth”), varem nimetas ta ennast transseksuaalsete inimeste esinumbriks maailmas (“The Number One Transsexual in the World”). Joel Schumacher on kasutanud tema kohta väljendit "liikuv skulptuur", viidates ühtlasi Lepore'ile kui inimesele, kes on oma kehast teinud oma elutöö.
Lepore'il on koos geiräppar Cazwelliga ilmunud mitu singlit. 2011. aastal ilmus tema debüütalbum “I... Amanda Lepore”, kuigi tema lauluoskuses on enamasti kaheldud.
Noorusaeg
Hiljem on Lepore kirjutanud: "Teadsin kohe, et olen tüdruk. Ma ei saanud aru, miks mu vanemad mind poiste riietesse riietavad. Ma arvasin, et nad on hullumeelsed." Varases teismeeas õmbles Lepore oma transsoolisele sõbrale kostüüme, saades vastu manustatavaid naissuguhormoone. Vanemate abiga sai ta alustada hormoonteraapiat, mis valmistas teda ette soo korrigeerimiseks.
Seaduslünka ära kasutades abiellus ta 17-aastaselt raamatupoe omanikust mehega, väidetavalt olevat mehe isa juriidilise asjaajamise käigus Lepore'i lapsendanud. Seejärel anti talle luba sookorrigeerimise operatsiooniks, mille ta läbis 19-aastaselt Yonkersi linnas New Yorgi osariigis. Lepore oli hilisemate lahkhelide tõttu sunnitud jätma oma abikaasa ja äärelinna koduperenaise rolli ning kolima 1989. aasta alguses Manhattanile, kus ta tõmmati kohe kaasa klubi Club Kids pidude mellu.
1990. aastate alguses püüdis Lepore end teostada go-go tantsijana. Päeval töötas küünetehnikuna ja dominatrix 'ina, hiljem Patricia Fieldi kaupluses kosmeetikatoodete müüjana. Bowery baaris hostess ehk õhtujuhina töötades tutvus ta fotograaf David LaChapelle'iga ning sai tuntuks LaChapelle'i muusana ja omandas seejärel juba rahvusvahelise kuulsuse.
Modellitöö ja ülesasted
Lepore on poseerinud ajakirjadele Playboy France, Ponytail, DAMn ja TUSH. Ta on bändide Lords of Acid 1999. aasta albumi “Expand Your Head” ja Thighpaulsandra 2006. aasta albumi “The Lepore Extrusion” kaantel.
Ta on olnud kosmeetikafirma MAC Cosmetics ja moebrändi Heatherette ja Armani Jeans reklaamnägu.
Lepore on mänginud iseennast dokumentaalfilmides “Party Monster: The Shockumentary” (1998) ja “Party Monster” (2003). Teda võib lühidalt näha koomiksfilmis “Zoolander” (2001). Lisaks on ta osalenud dokumentaalfilmis “Dig!” (2004) ja “Another Gay Sequel” (2008). Lepore esineb ka José André Sibaja filmis “The Zanctuary”.
Lepore on näidanud end ka paljudes muusikavideotes, sealhulgas koos selliste artistidega nagu Elton John, Thalía, The Dandy Warhols, Girl in a Coma, Grace Jones, Keanan Duffty, TIGA ja The Drumms; samuti Cazwelli muusikavideotes, sealhulgas “Watch My Mouth” ja “All Over Your Face”.
Ta oli 2010. aastal Austraalias toimunud Sydney Gay ja Lesbian Mardi Gras Parade'i juhtfiguur. Tihti võib teda kohata Viinis toimuval Life Ballil.
Meened
Lepore'i järgi anti 1999. aastal välja Swatchi käekell Time Tranny, mis müüdi kohe läbi. 2006. aasta aprillis tuli Integrity Toysil välja disainer Jason Wu loodud Amanda Lepore'i nukk, mille tulud toetasid AIDSi heategevusorganisatsioone. Koostöös CAMP Cosmeticsiga on välja antud kosmeetikatoodete sarja “Collection Lepore”. Samuti on ta välja andnud omanimelise parfüümi.
18. aprillil 2017 ilmus tema elulooraamat “Doll Parts”. Selle kaasautor on Thomas Flannery Jr., kirjastaja Regan Arts.
Gedson Fernandes
Fernandes sündis Portugali endises koloonias São Tomé ja Príncipes. 2009. aastal liitus ta Lissaboni Benfica noorteakadeemiaga Portugalis. Hooajal 2016/17 debüteeris ta klubi reservmeeskonnas Portugali esiliigas. Klubi põhimeeskonnas debüteeris ta 7. augustil 2018 UEFA Meistrite Liiga eelringi mängus Fenerbahçe vastu. Nädal aega hiljem korduskohtumises võõrsil lõi ta Fenerbahçe vastu värava. Hooajal 2018/19 tuli Fernandes Benficaga Portugali meistriks.
2020. aasta jaanuaris läks ta Benficast 18-kuuks laenule Inglismaa kõrgliigaklubisse Tottenham Hotspur. Seal ta piisavalt mänguaega ei saanud ning 2021. aasta jaanuaris läks ta hooaja lõpuni laenule Türgi kõrgliigaklubisse Galatasaray. Hooaja 2021/22 esimeses pooles mängus ta taas Benficas. Sama hooaja teises pooles oli ta laenul Türrgi kõrgliigaklubis Çaykur Rizespor.
2022. aasta juulis siirdus Fernandes püsiva lepingu alusel Beşiktaşi. Beşiktaşega sõlmis ta nelja-aastase lepingu.
Aastatel 2014–2021 mängis Fernandes Portugali noortekoondistes. 2016. aastal tuli ta Portugali kuni 17-aastaste koondisega Euroopa omavanuste meistriks. Portugali jalgpallikoondises debüteeris Fernandes 6. septembril 2018 sõprusmängus Horvaatia vastu, kui tuli vahetusest sisse mängu lõpuminutitel.
Nyons
Nyons [ni'ons] on linn Prantsusmaal Drôme'i departemangus. See on departemangu alamprefektuur (sous-prefecture) ehk ringkonna halduskeskus. Linn on ka samanimelise kantoni keskuseks.
Linna territoorium asub 234–940 meetri kõrgusel üle merepinna.
Linnapeaks on Pierre Combes Sotsialistlikust Parteist (Parti socialiste).
pisi|tühi|Nyonsi plaan ja linna ümbritsevad vallad
Jugorsk
thumb|260px|Geologitšeskaja raudteejaam Jugorskis
Jugorsk on linn Venemaal Handi-Mansi autonoomses ringkonnas.
Ajalugu
1962. aastal, kui käis Ivdel–Obi raudtee ehitus, oli asutatud Komsomolski alev. 1992. aastal sai alevist Jugorski linn.
David Beatty
David Beatty (17. jaanuar 1871 – 11. märts 1936) oli Suurbritannia mereväelane (admiral). Aastatel 1919–1927 oli ta Suurbritannia Admiraliteedi esimene merelord (First Sea Lord).
Basmane raudteejaam
Basmane raudteejaam (türgi keeles Basmane garı) on Türgi rannikulinna İzmiri üks kahest peamisest raudteejaamast. Kesklinnas asuval terminalil on linnadevahelised liinid Ankarasse, Bandırmasse ja Konyasse ning piirkondlikud liinid Denizlisse, Sökesse, Tiresse ja Ödemişisse.
Stabilisaator
pisi|Cessna 172 stabilisaator Stabilisaator on lennuki tagaosas asuv aerodünaamiliste pindade kooslus, mille eesmärgid on põiki- ja teekonnajuhitavuse ning tasakaalu andmine. Üldjuhul koosneb stabilisaator liikuvatest (juhtpindadest) ja liikumatutest pindadest, s.o stabiliseerivatest pindadest, kuid mõnel juhul liigub terve pind ühes tükis – stabilaator ehk horisontaalstabilisaator ja selle juhtpind on ühes tükis ning liigub koos. Traditsiooniliselt kasutavad lennukid vertikaal- ja horisontaalstabilisaatoreid, mille juhtpinnad liiguvad sõltumatult teineteisest. Samas on kasutusel ka V-kujulisi kombineeritud stabilisaatoreid, mis tekitavad korraga jõu ümber kahe telje.
Horisontaalstabilisaator
Horisontaalstabilisaator koosneb kahest osast: liikumatust stabilisaatorist esiservas ja liikuvast juhtpinnast tagaservas. Horisontaalstabilisaatori juhtpind võimaldab lennukil hoida õiget pikikaldenurka ja vajadusel seda korrigeerida. Liikumatu stabilisaator lisab staatilist stabiilsust, st lennuki tasakaalu asendist välja viimisel aitab stabilisaator selle tagasi tasakaaluasendisse. Stabilisaatori pind on neutraalse kujuga ja ise tõstejõudu ei tekita. Samas juhtpinda neutraalasendist üles või alla liigutades tekib vastavasuunaline tõstejõud, mis mõjub jõuõla kaudu ümber massikeskme punkti, muutes sellega lennuki pikikaldenurka.
Vertikaalstabilisaator
Vertikaalstabilisaator koosneb kahest osast: liikumatust stabilisaatorist esiserval (uim) ja liikuvast juhtpinnast tagaserval. Vertikaalne stabilisaatori pind aitab hoida lennukit õiges asendis ümber vertikaaltelje ja lisab staatilist stabiilsust. Nagu ka horisontaalstabilisaator, nii ka vertikaalstabilisaator ei tekita neutraalasendis tõstejõudu kummaski suunas, vaid jõud tekivad juhtpinna liigutamisel vasakule või paremale. Peamine ülesanne peale stabiilsuse on manööverdamisel lisaks põikikaldenurga lisada lennukile õige pöördenurk ümber vertikaaltelje, et tagada koordineeritud pööre s.t gravitatsiooni ja tsentrifugaaljõu resultantjõud on samal teljel tõstejõuga.